RS ชู 3 เป้าประสงค์ รีดีไซน์เว็บไซต์ใหม่ เอาใจสาวก “โตมากับอาร์เอส”
RS ชู 3 เป้าประสงค์ รีดีไซน์เว็บไซต์ใหม่ เอาใจสาวก "โตมากับอาร์เอส"
20 เม.ย. 2563

บริษัท อาร์เอส จำกัด (มหาชน) หรือ RS เปิดเผยว่า ในปี 2563 มีความท้าทายหลายอย่างเกิดขึ้นกับบริษัทฯ ทั้งการปรับโครงสร้างภายใน ทีมงานใหม่ ธุรกิจใหม่ รวมถึงการกำหนดวิสัยทัศน์และวางกลยุทธ์ต่างๆ เพื่อเตรียมความพร้อมเข้าสู่การเติบโตครั้งสำคัญในรอบ 37 ปี นับแต่ก่อตั้งมา จึงเป็นเหตุผลที่มีการรีดีไซน์เว็บไซต์ใหม่ เพราะนับเป็นหนึ่งในประตูบานแรกที่สาวก ‘โตมากับอาร์เอส’ จะได้รู้จักกับ RS ยุคใหม่ได้ชัดเจนที่สุด โดยมีวัตถุประสงค์ ดังนี้
โดยปัจจุบัน RS GROUP ได้สร้างจุดยืนใหม่ในฐานะผู้นำการผสมผสานความบันเทิงและการค้าปลีก ด้วยโมเดลธุรกิจ ‘Entertainmerce’ หัวใจสำคัญในการสร้างความแตกต่างให้กับผลิตภัณฑ์และการบริการแก่ลูกค้า โดยนำเอาความบันเทิงที่เราแข็งแกร่งอยู่แล้วผนวกกับการขายสินค้าของเราและคู่ค้าผ่านช่องทางต่างๆ ทั้งสื่อทีวีดิจิทัลและสื่อออนไลน์ นับเป็นการพลิกโฉมครั้งใหญ่ของ RS จึงต้องปรับโฉมหน้าเว็บไซต์ www.rs.co.th ใหม่ ด้วยดีไซน์ที่ล้ำสมัย ก้าวทันเทคโนโลยี และพฤติกรรมคนรุ่นใหม่ เพื่อให้ข้อมูลสำคัญขององค์กรแก่ผู้สนใจสมัครงาน นักลงทุน นิสิต นักศึกษา สื่อมวลชน ผู้บริโภค ได้อย่างเต็มที่และเฟรนด์ลี่มากขึ้น แบบครบ จบ ในเว็บเดียว
ทั้งนี้ เมื่อคลิกเข้ามายังเว็บไซต์ www.rs.co.th จะเห็นได้ถึงความแปลกใหม่ ล้ำสมัยที่เป็นทิศทางใหม่ที่ RS กำลังขับเคลื่อไป ทั้งโลโก้ สีสัน และรูปภาพที่เน้นการสื่อสารแบบไม่ซับซ้อน ทั้งเป้าหมาย ค่านิยมองค์กร และวัฒนธรรมใหม่ ข่าวสารธุรกิจที่อัพเดทล่าสุด และบทความไลฟ์สไตล์จากศิลปิน ดารา คูลเจ และผู้ประกาศข่าวในเครือที่เป็นแรงบันดาลใจในการใช้ชีวิต รวมไปจนถึงตำแหน่งงาน ซึ่งประกอบไปด้วย 5 เมนูหลัก ได้แก่ About (เกี่ยวกับอาร์เอส)  Brands (ผลิตภัณฑ์และบริการ) RS News (ข่าวประชาสัมพันธ์) Investor Relations (นักลงทุนสัมพันธ์) และ Careers (ร่วมงานกับอาร์เอส)